‘हैपनिंग हरियाणा’ में इलेक्ट्रॉनिक्स सेक्टर को प्राथमिकता
गुड़गांव | आगामीमार्च में होने वाले हैपनिंग हरियाणा ग्लोबल इनवेस्टर्स सम्मिट में इलेक्ट्रॉनिक्स मैन्युफेक्चारिंग सेक्टर को प्राथमिकता दी जाएगी। इस क्षेत्र में अधिक से अधिक निवेश आकर्षिक करने का प्रदेश सरकार का लक्ष्य है। दूसरे नंबर पर ऑटो मोबाइल इंडस्ट्री को रखा गया है। आईटी-बीपीओ सेक्टर में निवेश पर सरकार का जोर कम है। आगामी सात मार्च से गुड़गांव में होने वाले तीन दिवसीय हैपनिंग हरियाणा ग्लोबल इनवेस्टर्स सम्मिट में केंद्र सरकार के मेक इन इंडिया के सिद्दांत को प्राथमिकता दी जा रहा है। देश में बढ़ रहे इलेक्ट्रॉनिक्स आयात, सरकार की सबसे बड़ी समस्या है। गुड़गांव में भी इलेक्ट्रॉनिक्स इंपोर्ट लगातार बढ़ रहा है। एनसीआर चैंबर्स ऑफ कॉमर्स एंड इंडस्ट्री के चेयरमैन एचपी यादव का कहना है कि बीते कुछ वर्षों में देखा गया है कि कंपनियां मैनुफेक्चरिंग का काम छोड़कर इलेक्ट्रॉनिक्स इंपोर्ट करके उपकरण तैयार कर रही है। इस तरह से यहां ट्रेडिंग का काम बढ़ रहा है। माना जा रहा है कि देश में इसी तरह से इलेक्ट्रॉनिक्य इंपोर्ट का चलन बढ़ता रहा तो आने वाले वर्ष 2020 में इलेक्ट्रॉनिक्य इंपोर्ट को बिल ऑयल इंपोर्ट बिल से अधिक हो जाएगा।
इससे रोजगार की भी समस्या पैदा हो जाएगी। इसलिए प्रदेश सरकार हरियाणा में मैन्युफेक्चरिंग इंडस्ट्री में निवेश पर जोर दे रही है। प्रदेश के सीएम मनोहर लाल ने भी संकेत दिया है कि आईटी इंडस्ट्री में निवेश की बजाए मैन्युफेक्चरिंग में निवेश को प्राथमिकता दी जाएगी।
मेवात में निवेश को बढ़ावा दिए जाने की मांग-
एचपी यादव का कहना है कि गुड़गांव में औद्योगिक विस्तार की गुंजाइश कम है। सरकार को मेवात में निवेश पर जोर देना चाहिए। मेवात आर्थिक दृष्टि से पिछड़ा हुआ क्षेत्र है। मेवात खेती भी अपेक्षाकृत कम होती है। जमीन बेकार पड़ी है। इंडस्ट्री को टैक्स में छूट देकर मेवात में निवेश को आकर्षित किया जाना चाहिए। इसके लिए औद्योगिक संगठन लगातार मांग करती रही है।
इंडस्ट्रियल डेवलपमेंट एसोसिएशन के महासचिव दीपक मैनी का कहना है कि प्रदेश में पहली बार ग्लोबल इनवेस्टर्स सम्मिट से उद्यमी उत्साहित हैं। गुड़गांव, मेवात, फरीदाबाद, बावल, धारूहेड़ा में निवेश की आशा की जा रही है।
उमाशंकर-
hin_Deva hin_Deva hin_Deva hin_Deva awa_Deva hin_Deva mai_Deva